यह टूटी-फूटी भाषा और मोटे अक्षरों में लिखे गए एक गुमनाम खत का मजमून है. भाषा, व्याकरण और वर्तनी के लिहाज से यह बेहद सामान्य है, लेकिन इसमें बातें आक्रामक अंदाज में लिखी गई हैं. यही खत कन्नूर से 25 किलोमीटर उत्तर में स्थित एक छोटे-से शहर मडायी में काम करने वाले बैंककर्मी राघव रंजन की गिरफ्तारी की वजह बना. इस गिरफ्तारी के साथ ही भगोड़े की तरह जीवन बिता रहे राघव की सनसनीखेज कहानी सामने आई. जालसाजी और धोखाधड़ी की इस कहानी का मुख्य किरदार बलात्कार को अंजाम देने वाला और पुलिस की कैद से भागा डीजीपी का बेटा बिट्टी मोहंती था.